Publication: Magyar Közlöny
Issue: MK-2008-84 (Year: 2008, Number: 84)
Era: 2004-2010
Section: a lakhatás támogatásáról szóló 6/1994. (IV. 30.) HM rendelet (a továbbiakban: R.) 178/E. §-ának (7) bekezdése
Paragraph Index: 1650

6. Az 5. pont szerinti esetben a lakásgazdálkodási szerv javaslata (véleménye) alapján a parancsnok – szükség szerint az illetékes jogi, személyügyi, pénzügyi és számviteli szerv bevonásával – megvizsgálja a lakáslízing-szerzõdés megkötéséhez szükséges, az albérletidíj-hozzájárulásra való jogosultságról szóló igazolás (záradék) kiadásának lehetõségét. Amennyiben annak jogi akadálya nincs, kérelemre a 3. számú melléklet szerinti (munkáltatói) igazolást a parancsnok kiadhatja. Az igazolást a kérelmezõ részére kell átadni, és egy példányát a lakásgazdálkodási szerv részére tájékoztatásul meg kell küldeni. Az e pont szerint kiállított igazolás az aláírástól számított 3 hónapig érvényes. Amennyiben e határidõ lejártáig a 2. pontban meghatározott szerzõdést és számlát a kérelmezõ hiánypótlásként nem nyújtja be, úgy tõle a 2. pontban meghatározott igénylést ismételten be kell kérni.

Source: https://magyarkozlony.hu/hivatalos-lapok/9a6d9541331256546d4af52d93d8f97379eb18c1/dokumentumok/11068e7f11bd61188d5f8d10983dced31d61a723/letoltes